er víða um land og vex í þurrum grasbrekkum og mólendi frá láglendi upp í um 700 m hæð . Hann líkist nokkuð ljósblómgandi afbrigðum af maríuvendi , en þekkist frá honum á bikarnum . Bikarinn er fjórskiptur á maríuvendi með tvö breið og tvö mjó bikarblöð , en á grænvendi er hann klofinn í fimm , misstóra flipa . Hæst hefur grænvöndur verið skráður í 800 m hæð yfir sjó við Þjófahnjúk á Eyjabökkum . Grænvöndurinn er ein - til tvíær jurt með blómum út úr blaðöxlunum . Krónan er pípulaga , fimmdeild , 1,5 - 2 sm á lengd og 4 - 5 mm á breidd , skert niður í fjórðung . Krónublöðin eru gulgræn eða grænhvít , með þráðlaga , hvíta ginleppa að innanverðu við opið á krónupípunni . Bikarinn er oft um helmingi styttri en krónan , skertur niður fyrir miðju ; fliparnir eru odddregnir , afar mislangir , grænir . Blöðin eru gagnstæð , lensulaga eða egglensulaga , 1,5 - 2 sm á lengd . Stöngullinn er oftast rauðblámengaður , strendur . Öll plantan hárlaus . Grænvöndur á mynd sem tekin var árið 1982 .